text: চাপৈরতলা বাংলাদেশের ব্রাহ্মণবাড়িয়া জেলার অন্তর্গত নাসিরনগর উপজেলার একটি ইউনিয়ন।
  
  আয়তন ও অবস্থান 
  চাপৈরতলা ইউনিয়নের আয়তন ৩,০৭৮ একর (১২.৪৬ বর্গ কিলোমিটার)। নাসিরনগর উপজেলা সদর থেকে প্রায় ১১ কিলোমিটার পূর্বে অবস্থিত এ ইউনিয়নের পশ্চিমে গুনিয়াউক ইউনিয়ন ও ফান্দাউক ইউনিয়ন, উত্তরে ফান্দাউক ইউনিয়ন ও হবিগঞ্জ জেলার মাধবপুর উপজেলার ছাতিয়াইন ইউনিয়ন, পূর্বে হবিগঞ্জ জেলার মাধবপুর উপজেলার ছাতিয়াইন ইউনিয়ন এবং দক্ষিণে হবিগঞ্জ জেলার মাধবপুর উপজেলার জগদীশপুর ইউনিয়ন ও বুল্লা ইউনিয়ন অবস্থিত।
  
  প্রশাসনিক কাঠামো 
  চাপৈরতলা ইউনিয়ন নাসিরনগর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম নাসিরনগর থানার আওতাধীন। এটি জাতীয় সংসদের ২৪৩নং নির্বাচনী এলাকা ব্রাহ্মণবাড়িয়া-১ এর অংশ। এটি ৯টি মৌজায় বিভক্ত এবং মোট গ্রাম ৯টি।
  
  জনসংখ্যার উপাত্ত 
  ২০১১ সালের আদমশুমারি অনুযায়ী চাপৈরতলা ইউনিয়নের মোট জনসংখ্যা ১৫,৪০২ জন। এর মধ্যে পুরুষ ৭,২৫৪ জন এবং মহিলা ৮,১৪৮ জন। মোট পরিবার ২,৯০৯টি। জনসংখ্যার ঘনত্ব প্রতি বর্গ কিলোমিটারে প্রায় ১,২৫৩ জন। মৌজা এবং গ্রামভিত্তিক এ ইউনিয়নের জনসংখ্যা নিচে উল্লেখ করা হল:
  
  শিক্ষা ব্যবস্থা 
  ২০১১ সালের আদমশুমারি অনুযায়ী চাপৈরতলা ইউনিয়নের সাক্ষরতার হার ৩৪.৯%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা ও ৫টি প্রাথমিক বিদ্যালয় রয়েছে।
  
  শিক্ষা প্রতিষ্ঠান 
  মাধ্যমিক বিদ্যালয়
   সৈয়দ কামরুজ্জামান উচ্চ বিদ্যালয়
  
  মাদ্রাসা
   খান্দুরা ইসলামিয়া দাখিল মাদ্রাসা
  
  যোগাযোগ ব্যবস্থা 
  নাসিরনগর উপজেলা সদর থেকে চাপৈরতলা ইউনিয়নে যোগাযোগের প্রধান সড়ক নাসিরনগর-চাপৈরতলা সড়ক। এছাড়া ঢাকা-সিলেট মহাসড়কের ছাতিয়াইন থেকে ছাতিয়াইন-বাঘাসুরা-ফান্দাউক সড়ক হয়ে চাপৈরতলা ইউনিয়নে যাতায়াত করা যায়। প্রধান যোগাযোগ মাধ্যম সিএনজি চালিত অটোরিক্সা।
  
  হাট-বাজার 
  চাপৈরতলা ইউনিয়নের প্রধান হাট/বাজার হল চাপৈরতলা বাজার।
  
  কৃতি ব্যক্তিত্ব 
   সৈয়দ মুর্শেদ কামাল –– রাজনীতিবিদ, মুক্তিযুদ্ধের সংগঠক এবং পঞ্চম জাতীয় সংসদ সদস্য।
  
  জনপ্রতিনিধি 
   বর্তমান চেয়ারম্যান: ফয়েজ উদ্দিন ভূঁইয়া
  
  আরও দেখুন 
   নাসিরনগর উপজেলা
   নাসিরনগর থানা
   ব্রাহ্মণবাড়িয়া জেলা
  
  তথ্যসূত্র
  
  বহিঃসংযোগ 
  
  বিষয়শ্রেণী:নাসিরনগর উপজেলার ইউনিয়ন
title: চাপৈরতলা ইউনিয়ন